Fegurðardrottning og aðstoðarforstjóri festa kaup á sjávarhöll . Hjónin Anna Margrét Jónsdóttir , fyrrum flugreyja og Ungfrú Ísland árið 1987 , og Árni Harðarson , aðstoðarforstjóri og stjórnarmaður samheitalyfjafyrirtækisins Alvogen og fyrrum skattakonungur hafa fest kaup á glæsilegu húsi í Skerjafirði . Hjónin eru smekkfólk þegar kemur að fallegum fasteignum . Nýlega seldu þau eign að Túngötu 34 í miðbæ Reykjavíkur , en húsið sem byggt var 1926 er teiknað af Guðjóni Samúelssyni húsameistara . Það var töframaðurinn sjálfur í Oz , Guðjón Már Guðjónsson , sem keypti þá eign . Þar áður bjuggu hjónin í glæsilegu þriggja hæða húsi við Bergstaðastræti 49 , steinsnar frá Hótel Holt , en þá eign keyptu þau árið 1999 , og bjuggu þar til ársins 2015 þegar þau fluttu á Túngötuna . Bergstaðastræti 49 Hönnunarperlan í Skerjafirði , Skildinganes 40 , er nýjasta perlan í fasteignakaupum þeirra hjóna , en seljendur eru hjónin David og Svala Pitt , sem eru best þekkt fyrir að flytja inn snyrtivörur á borð við Clarins , Chanel og Christian Dior , auk þess sem að vera miklir listunnendur eins og húsið ber merki um . Húsið er hannað af Svölu og syni þeirra hjóna , Davíð Kristján Pitt arkitekt og Kristjáni Garðarssyni arkitekt . Húsið er 320 fm og var byggt árið 2002 , fasteignamat þess er 192.350.000 krónur . Einstök eign við sjávarsíðuna , með flugvöllinn innan seilingar .